**Omsorgsstønad**

**Hva er omsorgsstønad?**

Omsorgsstønad er en økonomisk påskjønnelse som kommunen gir til deg som har særlig tyngende omsorgsarbeid. Omsorgsstønad er det samme som det som tidligere ble kalt omsorgslønn, og er et av flere tiltak som kalles pårørendestøtte.

**Hvem kan få omsorgsstønad?**

Hvis du har et særlig tyngende omsorgsarbeid, kan du få innvilget omsorgsstønad. Det er helse- og velferdskontoret eller barne- og familietjenesten i bydelen din som behandler søknaden din og som avgjør om du skal ha omsorgsstønad eller annen pårørendestøtte.

**Hvordan søke om omsorgsstønad**

Søknad om omsorgsstønad sendes til Tildelingskontoret. (link til søknadsskjema)

I søknaden bør du vise til hvilke utfordringer den du gir omsorg til har, hvilke oppgaver du gjør og omfanget av disse. Det er også en fordel om du kan beskrive på hvilken måte omsorgen du gir virker belastende på deg. Du bør også oppgi om den du gir omsorg til mottar hjelpestønad fra Nav.

Du kan ta kontakt hvis du trenger hjelp til å søke. Husk å få samtykke til å søke, fra den du gir omsorg til.

**Lovgrunnlag**

Kommunen har ansvar for helse- og omsorgstjenester, herunder omsorgsstønad. Jf. Helse- og Omsorgstjenesteloven § 3-6.